《喜陈行之病起》
宋代·晁公溯

闭门莓苔青，欹枕风雨秋。
白日稍觉短，急景逝不留。
鸣蝉尖旧响，高槐老新柔。
吊古哀九辩，感今怀百忧。
是时甫七月，大火方西流。
阴麓悬暮色，停云挂空愁。
凉风飒然至，有声在林丘。
萧萧吹游子，意已思良裘。
隐几默不乐，读书将安求。
岂无三益友，共此百尺楼。
陈郎漳滨卧。久阙过我游。
朝来见颜色，厥疾云已瘳。
自兹可来往，笑谈更献酬。
不忧饭成糜，相约剑买牛。
谁能与比世，颠倒同薰莸。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。